**OBRAZLOŽENJE PRORAČUNA DUBROVAČKO-NERETVANSKE**

**ŽUPANIJE ZA 2024. I PROJEKCIJE ZA 2025. I 2026.**

**- PROGRAMSKE AKTIVNOSTI I PROJEKTI UPRAVNIH TIJELA -**

**NAZIV KORISNIKA: UPRAVNI ODJEL ZA POSLOVE ŽUPANA I ŽUPANIJSKE SKUPŠTINE**

**SAŽETAK DJELOKRUGA RADA:**

Upravni odjel za poslove Župana i Županijske skupštine obavlja upravne i stručne poslove koji se odnose na:

* + poslove u svezi sa stručnim i tehničkim pripremanjem i organiziranjem sjednica Županijske skupštine i njezinih radnih tijela,
* normativnu obradu i objavljivanje akata i drugih publikacija,
* pružanje pravne i druge stručne i tehničke pomoći vijećnicima Županijske skupštine i njihovim klubovima,
* poslove u svezi ustanovljenja i dodjele javnih priznanja,
* stručne, pravne i tehničke poslove za potrebe župana i zamjenika župana,
* poslove u svezi međužupanijske i međunarodne suradnje i protokola,
* stručne poslove u svezi s izborom i imenovanjima dužnosnika Županije,
* organiziranje poslova u svezi s protokolarnim primanjima i prigodnim svečanostima, te poslove koji su u funkciji ostvarivanja suradnje tijela Županije s državnim tijelima, medijima, ustanovama i građanima,
* suradnju s općinama i gradovima na području Županije radi ostvarivanja zajedničkih interesa, te razvoja lokalne samouprave,
* poslove obrane, zaštite i spašavanja, te zaštite od požara i zaštite na radu,
* koordinaciju aktivnosti tijela Županije vezane za programe EU,
* suradnju s tijelima lokalne samouprave, državne uprave, Europske komisije i drugim međunarodnim i nacionalnim tijelima vezano uz pitanja djelovanja EU, te uz pitanja regionalnog razvoja i međunarodne suradnje,
* predlaganje i kandidiranje projekata i obavljanje stručnih poslova vezano za programe Europske unije i Republike Hrvatske iz djelokruga rada odjela,
* poslove u svezi s radnim odnosima službenika i namještenika u županijskim tijelima,
* pripremu nacrta općih i drugih akata u svezi s radnim odnosima zaposlenika u upravnim tijelima i ustrojstva upravnih tijela,
* poslove uredskog poslovanja i arhive,
* organiziranje i provođenje postupka javne nabave za potrebe upravnih tijela,
* vođenje evidencije nekretnina i druge imovine u vlasništvu Županije, te izradu prijedloga mjera za gospodarenje tom imovinom,
* informatičke poslove za potrebe upravnih tijela,
* poslove održavanja nekretnina i opreme u vlasništvu Županije,
* rješavanje o žalbi protiv rješenja koje donosi nadležno izborno povjerenstvo po prigovoru zbog nepravilnosti u postupku kandidiranja i izbora članova vijeća mjesnih odbora,
* drugostupanjski upravni postupak po žalbama na upravne akte jedinica lokalne samouprave sukladno općim i posebnim propisima,
* sudjelovanje u izradi strateških dokumenata Županije,
* poslove izrade nacrta prijedloga općih i drugih akata iz djelokruga rada odjela,
* poslove pripreme analitičkih i drugih stručnih materijala o pitanjima iz djelokruga rada odjela,
* druge poslove utvrđene posebnim zakonom, drugim propisom, aktom Županijske skupštine i župana,
* druge stručne i upravne poslove proizašle iz djelokruga rada županijskih tijela kada ti poslovi nisu povjereni drugom upravnom tijelu.

povjerene poslove državne uprave koji se odnose na:

* odobravanje korištenja i pružanja besplatne pravne pomoći,
* određivanje brojčanih oznaka stvaralaca i primalaca akata na području županije,
* vođenje evidencije o političkim strankama zastupljenim u predstavničkim tijelima jedinica lokalne i područne (regionalne) samouprave i članovima predstavničkih tijela jedinica lokalne i područne (regionalne) samouprave izabranih s liste grupe birača.

**PRORAČUNSKI KORISNICI IZ DJELOKRUGA RADA:**

Sukladno odredbama Pravilnika o utvrđivanju proračunskih i izvanproračunskih korisnika državnog proračuna i proračunskih i izvanproračunskih korisnika proračuna JLP(R)S te o načinu vođenja Registra proračunskih i izvanproračunskih korisnika (NN 128/09, 142/14, 23/19 i 83/21) nema proračunskih korisnika iz djelokruga rada Upravnog odjela za poslove Župana i Županijske skupštine.

**ORGANIZACIJSKA STRUKTURA:**

Za obavljanje poslova iz djelokruga Upravnog odjela ustrojen je Odsjek za zajedničke poslove.

**FINANCIJSKI PLAN ZA 2024. – 2026. GODINU: (€)**

|  |  |  |  |  |
| --- | --- | --- | --- | --- |
| **Rb** | **Naziv tijela** | **2024.** | **2025.** | **2026.** |
| **1.** | Predstavničko i izvršno tijelo | 526.244,00 | 726.244,00 | 526.244,00 |
| **2.** | Upravni odjel za poslove Župana i Županijske skupštine | 3.598.184,00 | 2.744.644,00 | 3.083.070,00 |
|  | **UKUPNO RAZDJEL:** | **4.124.428,00** | **3.470.888,00** | **3.609.314,00** |

**GLAVA 00101 – PREDSTAVNIČKO I IZVRŠNO TIJELO**

**NAZIV PROGRAMA: 1001 Osnovna aktivnost izvršnog i predstavničkog tijela**

**Opći cilj:** Funkcioniranje Županijske skupštine i njenih radnih tijela, političkih stranaka, dodjela nagrada i priznanja, izdavanje Službenog glasnika, financiranje Hrvatske zajednice Županija, financiranje lokalnih izbora.

**Posebni cilj:** Osiguravanje financijskih sredstava za naknadu za rad članova Županijske skupštine i skupštinskih radnih tijela, kao i naknade za putne troškove za dolaske na sjednice Županijske skupštine i njenih radnih tijela, financiranje rada političkih stranaka u skladu sa zakonom, provedba dodjele nagrada i priznanja DNŽ, redovito izdavanje Službenog glasnika DNŽ u skladu sa potrebama, financiranje Hrvatske zajednice županija kroz plaćanje članarine, financiranje održavanja lokalnih izbora u skladu sa Zakonom, promicanje veza i jačanje suradnje Republike Hrvatske s Hrvatima izvan Republike Hrvatske, radi očuvanja i jačanja nacionalnog identiteta, zaštite prava i interesa hrvatskih zajednica, očuvanja hrvatskog jezika, kulturnog stvaralaštva i baštine.

**Povezanost programa sa strateškim dokumentima:** Ovaj program nije povezan sa strateškim dokumentima.

**Zakonske osnove:** Članak 31. Zakona o lokalnoj i područnoj (regionalnoj) samoupravi i Odluka o određivanju naknada dužnosnicima, vijećnicima i članovima radnih tijela Skupštine Dubrovačko – neretvanske županije.

Članak 4. Zakona o financiranju političkih aktivnosti i izborne promidžbe

Članak 11. Zakona o lokalnoj i područnoj (regionalnoj) samoupravi, članak 4. Statuta Dubrovačko – neretvanske županije,

Članak 73. Zakona o lokalnoj i područnoj (regionalnoj) samoupravi, Odluka o izdavanju Službenog glasnika Dubrovačko – neretvanske županije

Članak 12. Zakona o lokalnoj i područnoj (regionalnoj) samoupravi, Sporazum o osnivanju Hrvatske zajednice županija

**Nositelj aktivnosti:** Upravni odjel za poslove Župana i Županijske skupštine

**Ishodište i pokazatelji na kojima se zasnivaju izračuni i ocjene** **potrebnih sredstava za provođenje programa:** Planske veličine su određene u predloženim iznosima temeljem ostvarenih ciljeva i postignutih rezultata iz prethodnih godina, te predviđanja promjena u izvršenju ciljeva u narednom razdoblju.

Sredstva za članarinu u Hrvatskoj zajednici županija se izračunavaju u iznosu od 1,5 promila od iznosa poreza na dohodak, pa ovisi o prikupljenom porezu u prethodnoj godini.

**Izvještaj o postignutim ciljevima i rezultatima programa temeljenim na pokazateljima uspješnosti u prethodnoj godini**: Izvršenje je u skladu s očekivanim.

**NAČIN I SREDSTVA ZA REALIZACIJU PROGRAMA: (€)**

|  |  |  |  |  |
| --- | --- | --- | --- | --- |
| **Rb.** | **Naziv aktivnosti / projekta** | **2024.** | **2025.** | **2026.** |
| **1.** | Materijalni rashodi i naknade za rad predstavničkog i izvršnog tijela županije | 117.624,00 | 117.624,00 | 117.624,00 |
| **2.** | Političke stranke | 90.500,00 | 90.500,00 | 90.500,00 |
| **3.** | Nagrade i priznanja | 11.680,00 | 11.680,00 | 11.680,00 |
| **4.** | Službeni glasnik | 25.000,00 | 25.000,00 | 25.000,00 |
| **5.** | Hrvatska zajednica županija | 15.000,00 | 15.000,00 | 15.000,00 |
| **6.** | Povjerenstvo – provođenje zakona o udrugama | 660,00 | 660,00 | 660,00 |
| **7.** | Potpora Hrvatima izvan Republike Hrvatske | 20.000,00 | 20.000,00 | 20.000,00 |
| **8.** | Lokalni izbori | 0 | 200.000,00 | 0 |
|  | **Ukupno program:** | **280.464,00** | **480.464,00** | **280.464,00** |

**NAZIV PROGRAMA: 1101 Pokroviteljstva, protokol i manifestacije**

**Opći cilj:** Sudjelovanje i promocija Dubrovačko-neretvanske županije u različitim društvenim događanjima

**Posebni cilj:** Pomoć organizacijama civilnog društva, znanstvenih i ostalim institucijama pri organizaciji različitih događaja, kongresa, konferencija, znanstveno-stručnih skupova, festivala, natjecanja, izložbi, sajmova i drugih događanja.

**Povezanost programa sa strateškim dokumentima:** Ovaj program nije povezan sa strateškim dokumentima.

**Zakonske osnove:** Zakon o udrugama (NN 74/14, 70/17 i 98/19.), Zakon o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20)

**Nositelj aktivnosti:** Upravni odjel za poslove Župana i Županijske skupštine

**Ishodište i pokazatelji na kojima se zasnivaju izračuni i ocjene** **potrebnih sredstava za provođenje programa:** Planske veličine su određene u predloženim iznosima temeljem ostvarenih ciljeva i postignutih rezultata iz prethodnih godina, te predviđanja promjena u izvršenju ciljeva u narednom razdoblju.

**Izvještaj o postignutim ciljevima i rezultatima programa temeljenim na pokazateljima uspješnosti u prethodnoj godini**: Izvršenje je u skladu s predviđanjima

**NAČIN I SREDSTVA ZA REALIZACIJU AKTIVNOSTI:**

|  |  |  |  |  |
| --- | --- | --- | --- | --- |
| **Rb.** | **Naziv aktivnosti / projekta** | **2024.** | **2025.** | **2026.** |
| **1.** | Pokroviteljstva | 46.452,00 | 46.452,00 | 46.452,00 |
|  | Protokolarni rashodi | 60.200,00 | 60.200,00 | 60.200,00 |
|  | Manifestacije i obilježavanja Dana županije | 60.000,00 | 60.000,00 | 60.000,00 |
| **2.** | Humanitarna akcija „Podijelimo radost Božića“ | 6.640,00 | 6.640,00 | 6.640,00 |
|  | **Ukupno program:** | **173.292,00** | **173.292,00** | **173.292,00** |

**RAZLOG ODSTUPANJA OD PROŠLOGODIŠNJIH PROJEKCIJA**:

U iznosima nema većih odstupanja od prošlogodišnjih projekcija.

**NAZIV PROGRAMA: Međunarodna i regionalna suradnja i suradnja s lokalnom samoupravom**

**Opći cilj:** Osiguravanje financijskih sredstava za članarine u međunarodnim organizacijama. osiguravanje financijskih sredstava za održavanje aktivnosti vezanih uz podršku međunarodnim manifestacijama kroz sufinanciranje događanja i materijalnih potreba. Podrška županijskim nevladinim organizacijama u međunarodnim aktivnostima, te naknade za troškove službenih putovanja u zemlji i inozemstvu vezano za područje međunarodne suradnje. Troškovi za program stručne prakse u predstavništvu DNŽ u Bruxellesu, seminare, savjetovanja i konferencije te ostale usluge za komunikaciju i prijevoz.

**Posebni cilj:** Sudjelovanje Dubrovačko-neretvanske županije u kreiranju politika od zajedničkog interesa vezano za poslove međunarodne suradnje u područjima rada i interesa Županije.

**Povezanost programa sa strateškim dokumentima:** Ovaj program doprinosi ostvarenju posebnih ciljeva Plana razvoja Dubrovačko-neretvanske županije do 2027, Provedbeni program Dubrovačko-neretvanske županije za razdoblje do 2025. godine: Posebnog cilja 4.1. Razvoj sustava prostornog planiranja i upravljanja imovinom te jačanje kvalitete institucija u javnom sektoru, Mjera 4.1.1. Jačanje kvalitete županijskih i lokalnih institucija.

**Zakonske osnove:** Zakon o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20)

**Nositelj aktivnosti:** Upravni odjel za poslove Župana i Županijske skupštine.

**Ishodište i pokazatelji na kojima se zasnivaju izračuni i ocjene** **potrebnih sredstava za provođenje programa:** Aktivnosti na poslovima međunarodne suradnje, sudjelovanje u radu međunarodnih organizacija i organizacija događanja sukladno Strategiji Dubrovačko-neretvanske županije vezano za poslove međunarodne suradnje.

**Izvještaj o postignutim ciljevima i rezultatima programa temeljenim na pokazateljima uspješnosti u prethodnoj godini**: Izvršenje je u skladu s predviđanjima

**NAČIN I SREDSTVA ZA REALIZACIJU PROGRAMA:**

|  |  |  |  |  |
| --- | --- | --- | --- | --- |
| **Rb.** | **Naziv aktivnosti / projekta** | **2024.** | **2025.** | **2026.** |
| **1.** | Međunarodna suradnja | 50.500,00 | 55.500,00 | 50.500,00 |
| **2.** | Regionalna suradnja i suradnja s lokalnom samoupravom | 3.988,00 | 3.988,00 | 3.988,00 |
|  | **Ukupno program:** | **54.488,00** | **54.488,00** | **54.488,00** |

**RAZLOG ODSTUPANJA OD PROŠLOGODIŠNJIH PROJEKCIJA**:

U ovom programu nema većih odstupanja

**NAZIV PROGRAMA: Sredstva za Vijeća i predstavnike nacionalnih manjina**

**Opći cilj:** Funkcioniranje Vijeća i predstavnika nacionalnih manjina, izabranih u županiji na redovitim izborima

**Posebni cilj:** Osiguravanje financijskih sredstava za naknadu za rad Vijeća bošnjačke i srpske nacionalne manjine, kao i predstavnika crnogorske nacionalne manjine koji su izabrani na redovitim izborima 7. svibnja 2023.

**Povezanost programa sa strateškim dokumentima:** Ovaj program nije povezan sa strateškim dokumentima.

**Zakonske osnove:** Ustavni zakon o pravima nacionalnih manjina

**Nositelj aktivnosti:** Dubrovačko-neretvanska županija, Upravni odjel za poslove Župana i Županijske skupštine.

**Ishodište i pokazatelji na kojima se zasnivaju izračuni i ocjene** **potrebnih sredstava za provođenje programa:** Planske veličine su određene u predloženim iznosima temeljem ostvarenih ciljeva i postignutih rezultata iz prethodnih godina, te predviđanja promjena u izvršenju ciljeva u narednom razdoblju.

**Izvještaj o postignutim ciljevima i rezultatima programa temeljenim na pokazateljima uspješnosti u prethodnoj godini**: Izvršenje je u skladu s predviđanjima.

**NAČIN I SREDSTVA ZA REALIZACIJU PROGRAMA:(€)**

|  |  |  |  |  |
| --- | --- | --- | --- | --- |
| **Rb.** | **Naziv aktivnosti / projekta** | **2024.** | **2025.** | **2026.** |
| **1.** | Sredstva za Vijeće i predstavnike nacionalnih manjina | 18.000,00 | 18.000,00 | 18.000,00 |
|  | **Ukupno program:** | **18.000,00** | **18.000,00** | **18.000,00** |

**RAZLOG ODSTUPANJA OD PROŠLOGODIŠNJIH PROJEKCIJA**:

Po navedenom programu nije bilo odstupanja.

**NAZIV PROGRAMA: Organizacija sustava civilne zaštite**

**Opći cilj:** Održivi i učinkoviti sustav civilne zaštite na području Dubrovačko-neretvanske županije

**Povezanost programa sa strateškim dokumentima:** Ovaj program doprinosi ostvarenju posebnih ciljeva Plana razvoja Dubrovačko-neretvanske županije do 2027, Provedbeni program Dubrovačko-neretvanske županije za razdoblje do 2025. godine: Posebnog cilja 4.2. Povećanje sposobnosti institucija u pogledu odgovora na krizne situacije – Mjere 4.2.1. Poboljšanje sustava vatrogastva i Mjere 4.2.2. Jačanje ostalih dijelova sustava zaštite i spašavanja.

**Posebni cilj:** Operativne snage civilne zaštite Dubrovačko-neretvanske županije opremljene skupnom i pojedinačnom opremom, doneseni operativni planovi te procjene iz područja civilne zaštite

**Zakonske osnove:** Zakon o sustavu civilne zaštite (NN 82/15, 118/18, 31/20, 20/21 i 114/22), Zakon o vatrogastvu (NN 125/19), Zakon o zaštiti od požara (NN 92/10 i 114/22), Zakon o Hrvatskoj gorskoj službi spašavanja (NN 79/06, 110/15)

**Nositelj aktivnosti:** Upravni odjel za poslove Župana i Županijske skupštine.

**Ishodište i pokazatelji na kojima se zasnivaju izračuni i ocjene** **potrebnih sredstava za provođenje programa:** Zakonom o vatrogastvu (NN 125/19) propisani iznos proračunskih sredstava za djelatnost Vatrogasne zajednice, podaci o iznosu ostvarenih sredstava u proteklom razdoblju te prikupljene informacija i izvješća o sredstvima potrebnim za što kvalitetniji rad operativnih snaga

**Izvještaj o postignutim ciljevima i rezultatima programa temeljenim na pokazateljima uspješnosti u prethodnoj godini**: Izvršenje je u skladu s predviđanjima.

**NAČIN I SREDSTVA ZA REALIZACIJU PROGRAMA: (€)**

|  |  |  |  |  |
| --- | --- | --- | --- | --- |
| **Rb.** | **Naziv aktivnosti / projekta** | **2024.** | **2025.** | **2026.** |
| **1.** | Djelatnost Vatrogasne zajednice DNŽ-e | 131.500,00 | 136.800,00 | 128.900,00 |
| **2.** | Program aktivnosti u provedbi posebnih mjera ZOP-a od interesa za RH | 60.000,00 | 70.000,00 | 80.000,00 |
| **3.** | Godišnji provedbeni plan unaprjeđenja ZOP-a | 13.272,00 | 13.272,00 | 13.272,00 |
| **4.** | Planovi iz područja civilne zaštite | 15.000,00 | 15.000,00 | 15.000,00 |
| **5.** | Aktivnost Stožera civilne zaštite DNŽ-e | 70.000,00 | 70.000,00 | 70.000,00 |
| **6.** | Djelatnost HGSS | 36.000,00 | 36.000,00 | 36.000,00 |
|  | **Ukupno program:** | **325.772,00** | **341.072,00** | **343.172,00** |

**RAZLOG ODSTUPANJA OD PROŠLOGODIŠNJIH PROJEKCIJA**:

U dostavljenom prijedlogu Proračuna Dubrovačko-neretvanske županije za 2024. i projekcije za 2025. i 2026. godinu došlo je do odstupanja u odnosu na prošlogodišnje projekcije. To se odnosi na izdvajanje sredstava za vatrogastvo na području Dubrovačko-neretvanske županije. Ukupna izdvajanja povećana su za 18.960,00 €. Smatramo da je to povećanje opravdanim radi niza izmjena koje su se dogodile s razine Hrvatske vatrogasne zajednice, a utječu na troškove županijskih vatrogasnih zajednica. Sredstva osigurana za razvoj vatrogastva ovogodišnjim su prijedlogom drugačije raspoređena među uobičajenim trima aktivnostima – A 110401 Djelatnost Vatrogasne zajednice, A 110402 Program aktivnosti u provedbi posebnih mjera ZOP-a od interesa za RH, A 110403 Godišnji provedbeni plan unaprjeđenja ZOP-a. Ovogodišnjim prijedlogom, na zahtjev i u suradnji s Vatrogasnom zajednicom Dubrovačko-neretvanske županije povećana su sredstva za A 110401 Djelatnost Vatrogasne zajednice DNŽ gdje je pribrojeno i 15.000,00 eura za troškove intervencija po nalogu županijskog vatrogasnog zapovjednika. Umanjenja sredstva namijenjena provedbi Programa aktivnosti Vlade RH i, također, pribrojena su također A 110401 Djelatnost Vatrogasne zajednice DNŽ dok su sredstva za realizaciju Godišnjeg provedbenog plana unaprjeđenja zaštite od požara sukladna prošlogodišnjim projekcijama.

**NAZIV PROGRAMA: Međunarodni projekti**

**Opći cilj:** Osiguravanje financijskih sredstava za sufinanciranje EU projekata.

**Posebni cilj:** Realizacija projekata koji se sufinanciraju sredstvima iz različitih europskih fondova

**Povezanost programa sa strateškim dokumentima:** Ovaj program doprinosi ostvarenju posebnih ciljeva Plana razvoja Dubrovačko-neretvanske županije do 2027. godine, odnosno Provedbenog programa Dubrovačko-neretvanske županije do 2025. godine: Posebnog cilja 4.1. Razvoj sustava prostornog planiranja i upravljanja imovinom te jačanje kvalitete institucija u javnom sektoru, Mjera 4.1.1. Jačanje kvalitete županijskih i lokalnih institucija, (Projekt E-Gov4IPAdrion) i Posebnog cilja 4.2. Povećanje sposobnosti institucija u pogledu odgovora na krizne situacije, Mjera 4.2.1. Poboljšanje sustava vatrogastva (Projekt REACH) i Mjere 4.2.2. Jačanje ostalih dijelova sustava zaštite i spašavanja (projekti HANDY i TORRENT) te Posebnog cilja 1.3. Poboljšanje konkurentnosti u turizmu, poljoprivredi, akvakulturi i ribarstvu, Mjera 1.3.3. Poboljšanje konkurentnosti u poljoprivredi, akvakulturi i ribarstvu (Projekt MoWaCLIM).

**Zakonske osnove**: Zakon o uspostavi institucionalnog okvira za provedbu europskih i strukturnih i investicijskih fondova u Republici Hrvatskoj u financijskom razdoblju od 2021.-2027. (NN 116/21)

**Nositelj aktivnosti:** Upravni odjel za poslove Župana i Županijske skupštine

**Izvještaj o postignutim ciljevima i rezultatima programa temeljenim na pokazateljima uspješnosti u prethodnoj godini**: Radi se o europskim projektima u pripremi te nije moguće izvijestiti o postignutim ciljevima i rezultatima programa u prethodnoj godini.

**NAČIN I SREDSTVA ZA REALIZACIJU PROGRAMA: (€)**

|  |  |  |  |  |
| --- | --- | --- | --- | --- |
| **Rb.** | **Naziv aktivnosti / projekta** |  |  |  |
| **1.** | Fond za pripremu i provedbu projekata | 1.214.925,00 | 334.752,00 | 610.591,00 |
| **2.** | EU projekti u pripremi | 626.020,00 | 626.270,00 | 441.080,00 |
|  | **Ukupno program:** | **1.840.945,00** | **961.022.00** | **1.051.671,00** |

**RAZLOG ODSTUPANJA OD PROŠLOGODIŠNJIH PROJEKCIJA**:

Odstupanja od prošlogodišnjih aktivnosti nije bilo s obzirom da se radi o EU projektima čije planiranje u postupku predlaganja Proračuna Dubrovačko-neretvanske županije za 2023. s projekcijama za 2024. i 2025. godinu nije bilo moguće predvidjeti.

Naime, Dubrovačko-neretvanska županija, u suradnji s Regionalnom razvojnom agencijom DUNEA radi na pripremi EU projekata čije je sufinanciranje dostupno putem različitih programa prekogranične suradnje. Tijekom 2023. godine otvoreno je nekoliko javnih poziva za dostavu projektnih prijedloga, uglavnom iz različitih programa prekogranične suradnje. Evaluacija prijavljenih projektnih prijedloga u tijeku te nije moguće znati ishod. Međutim, uzimajući u obzir činjenicu da je provedba projekata planirana već početkom 2024. godine ovim prijedlogom Proračuna osiguravamo sredstva nužna za njihovu provedbu pod *Kapitalnim projektom K 110511 EU projekti u pripremi* u prikazanim iznosima. Radi se o sljedećim europskim projektima u pripremi:

* Projekt HANDY: radi se o nastavku projekta FIRESPILL iz prethodnog strateškog poziva programa prekogranične suradnje Interreg Hrvatska-Italija. Ukupan proračun projekta je 2.531.880,00 € , a vrijednost projektnih aktivnosti Dubrovačko-neretvanske županije je 493.8800,00 €. Realizacijom projekta cilj je nabaviti tronošac (alat za spašavanje iz potresa i teško pristupačnih terena), prijenosni agregat, opremu za rad inženjera statičara Hrvatskog centar za potresno inženjerstvo, set hidrauličnih podupirača za spašavanje iz ruševina, vibrafon, šatore te educirati inženjere statičare Hrvatskog centra za potresno inženjerstvo za rad i stručnu procjenu statike objekata neposredno nakon potresa. Navedena projektna ideja je u fazi evaluacije.
* Projekt TORRENT: radi se o nastavku projekta STREAM iz prethodnog strateškog poziva programa prekogranične suradnje Interreg Hrvatska-Italija. Ukupan proračun projekta je 2.583.450,15 €, a vrijednost projektnih aktivnosti Dubrovačko-neretvanske županije je 301.140,00 €. Realizacijom projekta cilj je nabaviti različitu vrstu opreme namijene operativnim snagama civilne zaštite na području Dubrovačko-neretvanske županije. Riječ je o komunikacijskim uređajima, satelitskom internetu, prijenosnim agregatima, odvlaživačima zraka, šatorima, AVD uređajima te specijaliziranim odjelima za tehničke intervencije. Navedena projektna ideja je u fazi evaluacije.
* Projekt REACH: radi se o projektu prijavljenom u sklopu programa prekogranične suradnje Interreg Hrvatska-Bosna i Hercegovina-Crna Gora. Ukupan proračun projekta je 1.803.919,89 €, a vrijednost projektnih aktivnosti Dubrovačko-neretvanske županije je 478.674,00 €.Realizacijom projekta nabavili bismo nabavili bioradar (uređaj za potragu za nestalim osobama koji signalizira moždanu i srčanu aktivnost te disanje iako je osoba u nesvijesti), pojedinačnu i skupnu opremu za intervencije tijekom požara otvorenog prostora karakterističnih za pogranično područje, vibraskop i prijenosni agregat. U sklopu projektnih aktivnosti proveli bi se različiti programi osposobljavanja, a posebno značajni su obuka dva K9 tima za spašavanje iz ruševina (tim čini čovjek i potražni pas), tečaj za spašavanje iz ruševina te tečaj za pružanje napredne medicinske pomoći i korištenje AVD uređaja. Navedena projektna ideja je u fazi evaluacije.
* Projekt EGOV4IPADRION: radi se o projektu prijavljenom u sklopu programa prekogranične suradnje Interreg IPA Adrion. Cilj projekta je odgovoriti na zajednički izazov digitalnog jaza i udaljenosti između građana i javnih tijela u jonskoj i jadranskoj regiji. Opći cilj projekta je poboljšati sudjelovanje građana u procesu donošenju odluka i planiranju korištenjem digitalnih alata i strategija. Projektom se želi osigurati jednak pristup digitalnim uslugama i promicanje inkluzivnosti u jadranskoj regiji. Projekt je usmjeren na provedbu pilot projekta putem kojeg će se testirati “gamification” platforma za premošćivanje digitalnog jaza čime se građani uključuju u procese participativnog planiranja. Platforma će potaknuti građane na korištenje online usluga te da razvijaju svoje digitalne vještine i aktivno sudjeluju u procesima donošenja odluka. Također, projekt će osmisliti i isporučiti programe osposobljavanja za poboljšanje digitalnih vještina građana te poznavanje javnih institucija u jadranskoj regiji. Navedena projektna ideja je u fazi evaluacije.
* Projekt MoWaCLIM: radi se o projektu prijavljenom u sklopu programa prekogranične suradnje Interreg Hrvatska-Bosna i Hercegovina-Crna Gora. Ukupan proračun projekta je 1.596.954,00 €, a vrijednost projektnih aktivnosti Dubrovačko-neretvanske županije je 288.822,00 €. Realizacijom projekta cilj je uspostaviti sustav prikupljanja i praćenja podataka o utjecaju zaslanjanja donjeg toka Neretve i njezinih pritoka na poljoprivredne kulture i biološku raznolikost. Mjerenja će se obaviti na 7 lokacija u Hrvatskoj i Bosni i Hercegovini, a zahvaljujući dobivenim rezultatima previdjet će se mjere i aktivnosti koje će pomoći borbi protiv klimatskih promjena očuvanju biološke raznolikosti te unapređenju poljoprivredne proizvodnje. Navedena projektna ideja je u fazi evaluacije.

**NAZIV PROGRAMA: Zajednički troškovi upravnih tijela DNŽ**

**Opći cilj:** Programom Zajednički troškovi upravnih tijela DNŽ ostvaruje se neometano djelovanje upravnih tijela Dubrovačko-neretvanske županije u svrhu rješavanja svih javnih potreba koje su u nadležnosti ove jedinice regionalne samouprave

**Posebni cilj:** Programom Zajednički troškovi upravnih tijela DNŽ ostvaruje se neometano djelovanje upravnih tijela Dubrovačko-neretvanske županije u svrhu rješavanja svih javnih potreba koje su u nadležnosti ove jedinice regionalne samouprave.

**Povezanost programa sa strateškim dokumentima:** Ovaj program doprinosi ostvarenju posebnih ciljeva Plana razvoja Dubrovačko-neretvanske županije do 2027, Provedbeni program Dubrovačko-neretvanske županije za razdoblje do 2025. godine: Posebnog cilja 4.1. Razvoj sustava prostornog planiranja i upravljanja imovinom te jačanje kvalitete institucija u javnom sektoru, Mjera 4.1.1. Jačanje kvalitete županijskih i lokalnih institucija

**Zakonske osnove:** Zakon o proračunu, Zakon o službenicima i namještenicima u lokalnoj i područnoj (regionalnoj) samoupravi, Zakon o lokalnoj i područnoj (regionalnoj) samoupravi, Zakon o javnoj nabavi, Statut DNŽ-e.

**Nositelj aktivnosti:** Upravni odjel za poslove Župana i Županijske skupštine.

**Ishodište i pokazatelji na kojima se zasnivaju izračuni i ocjene** **potrebnih sredstava za provođenje programa:** Planske veličine su određene u predloženim iznosima temeljem ostvarenih ciljeva i postignutih rezultata iz prethodnih godina, te predviđanja promjena u izvršenju ciljeva u narednom razdoblju.

**Izvještaj o postignutim ciljevima i rezultatima programa temeljenim na pokazateljima uspješnosti u prethodnoj godini**: Izvršenje je u skladu s predviđanjima

**NAČIN I SREDSTVA ZA REALIZACIJU PROGRAMA: (€)**

|  |  |  |  |  |
| --- | --- | --- | --- | --- |
| **Rb.** | **Naziv aktivnosti / projekta** |  |  |  |
| **1.** | Redovni rashodi upravnih tijela | 1.250.000,00 | 1.268.223,00 | 1.503.900,00 |
| **2.** | Zaštita na radu | 42.000,00 | 32.000,00 | 42.000,00 |
| **3.** | Službenički sud | 1.327,00 | 1.327,00 | 1.327,00 |
| **4.** | Informatička oprema i računalni programi | 14.000,00 | 15.000,00 | 15.000,00 |
| **5.** | Uređenje poslovnih prostora i nabava opreme za upravna tijela | 118.140,00 | 120.000,00 | 120.000,00 |
| **6.** | Certificiranje sustava upravljanja kvalitetom – HRN ISO | 6.000,00 | 6.000,00 | 6.000,00 |
|  | **Ukupno program:** | **1.431.467,00** | **1.442.550,00** | **1.688.227,00** |

**RAZLOG ODSTUPANJA OD PROŠLOGODIŠNJIH PROJEKCIJA**:

Po navedenom programu nije bilo odstupanja.