**NAZIV KORISNIKA: UPRAVNI ODJEL ZA PROSTORNO UREĐENJE I GRADNJU**

**SAŽETAK DJELOKRUGA RADA:**

*U Upravnom odjelu za prostorno uređenje i gradnju obavljaju se upravni i stručni poslovi koji se odnose na:*

1. *poslove provođenja dokumenata prostornog uređenja i gradnje koji uključuju izdavanje lokacijskih dozvola, rješenja o utvrđivanju građevne čestice,i potvrda akata parcelacije i namjene čestica zemlje,*
2. *poslove izdavanja akata za gradnju koji uključuju izdavanje Građevinskih dozvola, rješenja o uvjetima građenja, potvrda glavnog projekta, rješenja o izvedenom stanju, uporabnih dozvola, rješenja za građenje, uporabnih dozvola, uporabnih dozvola za posebne vrste građevina, te ostalih potvrda o kojima se vodi službena evidencija,*
3. *poslove pripreme prijedloga te davanja mišljenja i suglasnosti na prostorne planove velikog grada, gradova i općina i provedbe urbanističkih planova,*
4. *poslove pripreme analitičkih i drugih stručnih materijala o pitanjima iz djelokruga rada Upravnog odjela,*
5. *druge poslove utvrđene posebnim zakonom, drugim propisom, aktom Županijske skupštine i Župana.*

**PRORAČUNSKI KORISNICI IZ DJELOKRUGA RADA:**

JAVNA USTANOVA ZAVOD ZA PROSTORNO UREĐENJE

**ORGANIZACIJSKA STRUKTURA:**

*Upravni odjel obavlja poslove u Dubrovniku za područje za područje općina Župa dubrovačka, Dubrovačko primorje i Mljet, Orebić i Trpanj*

*Izvan sjedišta Odjela osnovane su ispostave, i to:*

* *Ispostava u Konavlima za područje Općine Konavle*
* *Ispostava u Korčuli za područje Grada Korčule i općine Lumbarda.*
* *Ispostava u Vela Luci za područje općina Vela Luka, Smokvica, Blato i Lastovo.*
* *Ispostava u Metkoviću za područje grada Metkovića i Opuzena i za općine Kula Norinska, Slivno, Pojezerje i Zažablje.*
* *Ispostava u Pločama za područje grada Ploče, općine Ston i Janjina.*

**FINANCIJSKI PLAN ZA 2024. – 2026. GODINU:**

|  |  |  |  |  |
| --- | --- | --- | --- | --- |
| **Rb** | **Naziv programa** | **2024.** | **2025.** | **2026.** |
| **1.** | **Program građenja** | **130.700,00** | **72.700,00** | **72.700,00** |
| **2.** | **Program prostornog planiranja** | **27.300,00** | **27.300,00** | **27.300,00** |
|  | **UKUPNO GLAVA 10401:** | **158.000,00** | **100.000,00** | **100.000,00** |

**NAPOMENA:** oba programa (Program građenja i Program prostornog planiranja zajedno sa pripadajućim aktivnostima), u „Provedbenom programu Dubrovačko-neretvanske županije za razdoblje do 2025. godine“, iz prosinca 2021., spadaju pod cilj - *4.1. Razvoj sustava*

*prostornog planiranja i upravljanja imovinom te jačanje kvalitete institucija u javnom sektoru,* te mjeru *- 4.1.2. – Razvoj sustava prostornog planiranja i upravljanja imovinom.*

**NAZIV PROGRAMA: PROGRAM GRAĐENJA**

**OPĆI CILJ:** Obavljanje poslova koji su Zakonima stavljeni u nadležnost Upravnih tijela područne samouprave

**POSEBNI CILJ:**

Sanacija nezakonite gradnje, održavanje i razvoj sustava i baza podataka, razvoj GIS aplikacija, prostorne analize, vizualizacije te stvaranje zbirke kupoprodajnih cijena, izdavanje podataka iz iste.

**ZAKONSKE I DRUGE PODLOGE NA KOJIMA SE PROGRAM ZASNIVA**: Zakon o prostornom uređenju, Zakon o gradnji, Zakon o procjeni vrijednosti nekretnina, Zakon o postupanju s nezakonito izgrađenim zgradama.

**NOSITELJ AKTIVNOSTI:** Dubrovačko-neretvanska županija

**ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA ZA PROVOĐENJE PROGRAMA:**

Planske veličine su određene u predloženim iznosima temeljem podataka iz prethodne proračunske godine, temeljem prenesenog viška sredstava iz prethodnih godina koje se odnose na ozakonjenje bespravno izgrađenih zgrada, planiranu dogradnju baze prostornih planova te uz očekivane troškove vezane uz rad procjeniteljskog povjerenstva i skupljanja podataka za uspostavu zbirke kupoprodajnih cijena.

**IZVJEŠTAJ O POSTIGNUTIM CILJEVIMA I REZULTATIMA PROGRAMA TEMELJENIM NA POKAZATELJIMA USPJEŠNOSTI U PRETHODNOJ GODINI**

Dio planiranih sredstava aktivnosti dokumenata građenja utrošen je na podmirivanje posebnih troškova postupaka nastalih prilikom tehničkog pregleda građevina te na izradu novih kartica za rad u sustavu eDozvola. Aktivnost ozakonjenja bespravno izgrađene gradnje izvršavala se planiranom dinamikom prema stanju zaprimljenih predmeta, bez zapošljavanja novih službenika. Glede aktivnosti procjene vrijednosti nekretnina, isplaćene su naknade za sudjelovanje na sjednicama onim članovima Procjeniteljskog povjerenstva koji na to imaju pravo sukladno Zakonu o procjeni vrijednosti nekretnina. Za održavanje GIS sustava, sredstva su utrošena sukladno Ugovoru o javnoj nabavi.

**NAČIN I SREDSTVA ZA REALIZACIJU PROGRAMA:**

|  |  |  |  |  |
| --- | --- | --- | --- | --- |
| **Rb** | **Naziv aktivnosti / projekta** | **2024.** | **2025.** | **2026.** |
| **1.** | **Dokumenti građenja** | **5.500,00** | **5.500,00** | **5.500,00** |
| **2.** | **Ozakonjenje bespravno izgrađenih zgrada** | **58.000,00** | **0,00** | **0,00** |
| **3.** | **Procjena vrijednosti nekretnina** | **2.700,00** | **2.700,00** | **2.700,00** |
| **4.** | **Razvoj GIS sustava** | **64.500,00** | **64,500,00** | **64,500,00** |
|  | **Ukupno program:** | **130.700,00** | **72.700,00** | **72.700,00** |

**RAZLOG ODSTUPANJA OD PROŠLOGODIŠNJIH PROJEKCIJA**:

U odnosu na prošlogodišnje projekcije, predviđeno je blago povećanje aktivnosti dokumenta građenja (cca 200,00 eura) i procjene vrijednosti nekretnina (cca 50,00 eura) te smanjenje aktivnosti razvoj GIS sustava (cca 1.860,00 eura), obzirom da nisu predviđene nadogradnje u sustavu. Što se tiče aktivnosti ozakonjenja bespravno izgrađenih zgrada, u planu za 2024. je zapošljavanje jednog djelatnika koji bi radio na poslovima ozakonjenja te namjensko trošenje dijela prenesenog viška, koji je raspoređen na „rashode za materijal i energiju“ te „postrojenje i opremu“. U usporedbi s projekcijama za 2023. bitno je napomenuti da nije uračunat dio prenesenog viška iz prethodnih godina koji će se utvrditi prilikom godišnjeg izvještaja o izvršenju proračuna za 2023. godinu.

**NAZIV PROGRAMA: PROGRAM PROSTORNOG PLANIRANJA**

**OPĆI CILJ:** Obavljanje poslova koji su Zakonima stavljeni u nadležnost Upravnih tijela područne samouprave

**POSEBNI CILJ:**

Prostorno planiranje, zaštita okoliša i održivi razvoj.

**ZAKONSKE I DRUGE PODLOGE NA KOJIMA SE PROGRAM ZASNIVA**: Zakon o prostornom uređenju, Zakon o zaštiti okoliša i Zakon o zaštiti prirode.

**NOSITELJ AKTIVNOSTI:** Dubrovačko-neretvanska županija

**ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA ZA PROVOĐENJE PROGRAMA:**

Planske veličine su određene u predloženim iznosima temeljem raspoloživih limita planiranih za izmjene i dopune Prostornog plana DNŽ te izradu strateške studije utjecaja na okoliš vezanu za izmjene i dopune Prostornog plana DNŽ.

**IZVJEŠTAJ O POSTIGNUTIM CILJEVIMA I REZULTATIMA PROGRAMA TEMELJENIM NA POKAZATELJIMA USPJEŠNOSTI U PRETHODNOJ GODINI**

Tijekom 2023. donesena je Odluka o izradi strateške studije utjecaja na okoliš vezanu za izmjene i dopune Prostornog plana DNŽ, te je do kraja 2023. planirano provođenje postupka javne nabave za izradu predmetne studije. Nakon izrade predmetne studije, pristupiti će se izmjenama i dopunama Prostornog plana DNŽ.

**NAČIN I SREDSTVA ZA REALIZACIJU PROGRAMA:**

|  |  |  |  |  |
| --- | --- | --- | --- | --- |
| **Rb** | **Naziv aktivnosti / projekta** | **2024.** | **2025.** | **2026.** |
| **1.** | **Izmjene i dopune PP** | **17.300,00** | **27.300,00** | **27,300,00** |
| **2.** | **Strateška procjena utjecaja na okoliš za PP** | **10.000,00** | **0,00** | **0,00** |
|  | **Ukupno program:** | **27.300,00** | **27.300,00** | **27.300,00** |

**RAZLOG ODSTUPANJA OD PROŠLOGODIŠNJIH PROJEKCIJA**:

Tijekom 2023., rebalansom je povećan iznos za izradu Strateške procjene utjecaja na okoliš za PP, na 35.200,00 eura. Tijekom 2024. godine planirano je još 10.000,00 eura vezanih uz navedenu aktivnost. Što se tiče aktivnosti Izmjene i dopune PP, za 2024. nema značajnijeg odstupanja u odnosu na 2023., dok je za 2025. i 2026. godinu, planirano povećanje od cca 10.000,00 eura. Za 2025. i 2026. nije predviđen iznos za Stratešku studiju utjecaja na okoliš vezanu za izmjene i dopune Prostornog plana DNŽ.

**NAZIV KORISNIKA: ZAVOD ZA PROSTORNO UREĐENJE DUBROVAČKO-NERETVANSKE ŽUPANIJE**

**SAŽETAK DJELOKRUGA RADA:**

Djelatnost Zavoda za prostorno uređenje županije, sukladno članku 27. Zakona o prostornom uređenju (NN 153/13, 65/17, 114/18, 39/19, i 98/19 i 67/23) obuhvaća osobito:

1. izradu, odnosno koordinaciju izrade i praćenje provedbe prostornih planova područne (regionalne) razine,
2. izradu izvješća o stanju u prostoru,
3. vođenje informacijskog sustava prostornog uređenja i upravljanje njime u okviru njegovih ovlasti,
4. pripremu polazišta za izradu, odnosno stavljanje izvan snage prostornih planova užih područja,
5. pružanje stručne savjetodavne pomoći u izradi prostornih planova lokalne razine,
6. druge poslove u skladu s ovim Zakonom i Statutom Zavoda.

Zavod za prostorno uređenje županije može izrađivati i:

* prostorni plan područja posebnih obilježja,
* prostorni plan uređenja grada i općine,
* generalni urbanistički plan,
* urbanistički plan uređenja od značaja za Državu, odnosno županiju te
* obavljati stručne analitičke poslove iz područja prostornog uređenja, ako to zatraži Ministarstvo ili župan.

**ORGANIZACIJSKA STRUKTURA:**

ZZPUDNŽ obavlja poslove u Dubrovniku za područje cijele DNŽ.

U Zavodu su uspostavljena dva Odsjeka i to:

* Odsjek za prostorno planiranje
* Odsjek za stratešku infrastrukturu i zaštitu okoliša s
  + - Pododsjekom za Integralno upravljanje obalnim područjem.

**FINANCIJSKI PLAN ZA 2024. – 2026. GODINU:**

|  |  |  |  |  |
| --- | --- | --- | --- | --- |
| **Rb** | **Naziv programa** | **2024.** | **2025.** | **2026.** |
| **1.** | **Redovna djelatnost ZZPUDNŽ** | **369.726,00** | **369.726,00** | **369.726,00** |
| **2.** | **Program prostornog planiranja i održivog razvoja** | **121.042,00** | **19.973,00** | **19.973,00** |
|  | **UKUPNO GLAVA 10402:** | **490.768,00** | **389.699,00** | **389.699,00** |

**NAZIV PROGRAMA: REDOVNA DJELATNOST ZZPUDNŽ**

**OPĆI CILJ:**

Obavljanje djelatnosti prostornog uređenja područja Dubrovačko-neretvanske županije u skladu sa Zakonom, a uključuje izradu PPŽ i praćenje izrade PPUO/G i UPU-a svih gradova i općina Županije, te vođenje informacijskog sustava prostornog uređenja (ISPU), davanje stručnog mišljenja na PPUO/G, GUP-ove i UPU-ove, te mišljenja na PPUO/G-ove, izrada Izvješća o stanju u prostoru te drugi poslovi u skladu s odlukama Ministarstva, Župana i Županijske skupštine.

**POVEZANOST PROGRAMA SA STRATEŠKIM DOKUMENTOM**

Program građenja zajedno s pripadajućim aktivnostima u „Provedbenom programu Dubrovačko-neretvanske županije za razdoblje do 2025. godine“, iz prosinca 2021., spadaju pod

**cilj - 4.1.** Razvoj sustava prostornog planiranja i upravljanja imovinom te jačanje kvalitete institucija u javnom sektoru, te

**mjeru - 4.1.2**. – Razvoj sustava prostornog planiranja i upravljanja imovinom.

**ZAKONSKE I DRUGE PODLOGE NA KOJIMA SE PROGRAM ZASNIVA**: Zakon o prostornom uređenju, Zakon o gtradnji, Zakon o zaštiti i očuvanju kulturnih dobara, Zakon o zaštiti okoliša i Zakon o zaštiti prirode.

**NOSITELJ AKTIVNOSTI:** Dubrovačko-neretvanska županija - Upravni odjel za prostorno uređenje i gradnju.

**ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA ZA PROVOĐENJE PROGRAMA:**

Planske veličine su određene u predloženim iznosima temeljem podataka iz prethodne proračunske godine.

**IZVJEŠTAJ O POSTIGNUTIM CILJEVIMA I REZULTATIMA PROGRAMA TEMELJENIM NA POKAZATELJIMA USPJEŠNOSTI U PRETHODNOJ GODINI**

Planirana sredstva utrošena su na plaće i ostale rashode za zaposlene kao i Materijalne rashode i opremu za provođenje redovitih programa Zavoda (izdavanje zahtjeva, mišljenja, ažuriranje web stranice Zavoda, obrada i slanje podataka za DPPR i ISPU itd. kao i održavanje opreme, sustava elektroničkih komunikacija, rada Upravnog vijeća, računovodstvenog servisa itd.).

**NAČIN I SREDSTVA ZA REALIZACIJU PROGRAMA:**

|  |  |  |  |  |
| --- | --- | --- | --- | --- |
| **Rb** | **Naziv aktivnosti / projekta** | **2024.** | **2025.** | **2026.** |
| **1.** | **Plaće i ostali rashodi za zaposlene** | **311.237,00** | **311.237,00** | **311.237,00** |
| **2.** | **Materijalni rashodi i oprema za provođenje programa JU** | **58.489,00** | **58.489,00** | **58.489,00** |
|  | **Ukupno program:** | **369.726,00** | **369.726,00** | **369.726,00** |

**RAZLOG ODSTUPANJA OD PROŠLOGODIŠNJIH PROJEKCIJA**:

Povećanje za zaposlenje jednog djelatnika građevinske struke radi skorog (2024.) odlaska djelatnika te struke u mirovinu.

**NAZIV PROGRAMA: PROGRAM PROSTORNOG PLANIRANJA I ODRŽIVOG RAZVOJA**

**OPĆI CILJ:** Obavljanje poslova koji su Zakonima stavljeni u nadležnost Zavoda.

**POSEBNI CILJ:**

Izrada Ciljanih Izmjena i dopuna Prostornog plana DNŽ kao provedbenog plana, Priprema i obrada prostorno-planskih podataka s područja DNŽ za Informacijski sustav prostornog uređenja RH (održavanje web stranice ISPU), Obrada i dostava prostorno planskih podataka s područja DNŽ za izradu Državnog plana prostornog razvoja (DPPR), Izrada Prostornog plana NP Mljet.

**POVEZANOST PROGRAMA SA STRATEŠKIM DOKUMENTOM**

Program prostornog planiranja zajedno sa pripadajućim aktivnostima u „Provedbenom programu Dubrovačko-neretvanske županije za razdoblje do 2025. godine“, iz prosinca 2021., spadaju pod cilj - 4.1. Razvoj sustava prostornog planiranja i upravljanja imovinom te jačanje kvalitete institucija u javnom sektoru, te mjeru - 4.1.2. – Razvoj sustava prostornog planiranja i upravljanja imovinom.

**ZAKONSKE I DRUGE PODLOGE NA KOJIMA SE PROGRAM ZASNIVA**: Zakon o prostornom uređenju, Zakon o zaštiti i očuvanju kulturnih dobara, Zakon o zaštiti okoliša i Zakon o zaštiti prirode.

**NOSITELJ AKTIVNOSTI:** Dubrovačko-neretvanska županija - Upravni odjel za prostorno uređenje i gradnju i Republika Hrvatska – Ministarstvo prostornog uređenja, gradnje i državne imovine.

**ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA ZA PROVOĐENJE PROGRAMA:**

Planske veličine su određene u predloženim iznosima temeljem raspoloživih limita planiranih za

* Ciljane izmjene i dopune Prostornog plana DNŽ (DNŽ)
* Prostorni plan NP Mljet (MPGI)
* ISPU i DPPR (MPGI)

**IZVJEŠTAJ O POSTIGNUTIM CILJEVIMA I REZULTATIMA PROGRAMA TEMELJENIM NA POKAZATELJIMA USPJEŠNOSTI U PRETHODNOJ GODINI**

Donošenje Izvješća o stanju u prostoru, Donošenje Odluke o izradi CIDPPDNŽ, Izrada Nacrta prijedloga PP NP Mljet i Dovršetak izrade Stručno-analitičke podloge za IGP.

**NAČIN I SREDSTVA ZA REALIZACIJU PROGRAMA:**

|  |  |  |  |  |
| --- | --- | --- | --- | --- |
| **Rb** | **Naziv aktivnosti / projekta** | **2024.** | **2025.** | **2026.** |
| **1.** | **IDPPDNŽ – stručna podloga – analize i ocjene postojećeg stanja** | **34.841,00** | **14.664,00** | **14.664,00** |
| **2.** | **Prostorni plan NP Mljet** | **14.000,00** | **0,00** | **0,00** |
| **3.** | **IGP** | **66.892,00** | **0,00** | **0,00** |
| **4.** | **ISPU i DPPR** | **5.309,00** | **5.309,00** | **5.309,00** |
|  | **Ukupno program:** | **121.042,00** | **19.973,00** | **19.973,00** |

**RAZLOG ODSTUPANJA OD PROŠLOGODIŠNJIH PROJEKCIJA**:

* PP NP Mljet nije dovršen jer se nisu stekli uvjeti (nije započela izrada SPUO u 2023.).